पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमिताें की लगातार बढ़ रही संख्या के मद्देनजर जिले में लॉकडाउन का समय सात दिन और बढ़ा दिया है। अब 10 मई तक लॉकडाउन रहेगा। लॉकडाउन के चलते बाजार बंद रहे। सड़कें वीरान दिखी। हालांकि इक्का-दुक्का प्राइवेट वाहन जरूर कार्यों से दौड़ते नजर आए। जगह-जगह पुलिस नाकों पर लोगों को रोकती नजर आई।
उधर, दूसरे दिन भी यूपी और बिहार के मजदूर और नाैकरीपेशा का पलायन जारी रहा। कुछ मजदूर ताे घर जाने के लिए परिवार में माैत और शादी का बहाना बनाते नजर आए। गोरखधाम एक्सप्रेस में करीब 400 रिजर्वेशन अधिक हुए। सुबह ही यूपी और बिहार के मजदूराें का रेलवे स्टेशन पर पहुंचना शुरू हाे गया था। मजदूर और नाैकरीपेशा घर जाने के लिए तरह तरह के बहाने बनाते नजर अाए। हालांकि पुलिस या प्रशासन की तरफ से मजदूराें काे नहीं राेका जा रहा है। आसानी से मजदूर बस या फिर ट्रेनाें में सवार हाेकर घर के लिए जाते दिखे।
ग्राउंड रिपोर्ट पढ़िए लॉकडाउन में घरों से बाहर निकले लोगों ने क्या लगाए बहाने
कैंप चाैक, सुबह-10:30 बजे
यहां से 15 मजदूर अपने परिवार के साथ रेलवे स्टेशन के लिए जा रहे थे। पुलिसकर्मी ने जाने का कारण पूछा ताे एक मजदूर ने बताया कि वह सभी बिहार के पटना के रहने वाले हैं और उसके परिवार में बाबा की माैत हाे गई है। इसके कारण उन्हें आकस्मिक रूप से जाना पड़ रहा है। पुलिसकर्मी ने घर पर बात कराने की बात कही ताे मजदूर ने एक नंबर दिया। बाबा की माैत की बात पूछने पर व्यक्ति ने माैत से साफ इनकार कर दिया। जिस पर मजदूर ने पुलिस से कहा कि वह लॉकडाउन के डर से घर जा रहे हैं। क्याेंकि पिछली बार तीन दिन तक उन्हें खाना नहीं मिला था। पुलिसकर्मी ने बहाना नहीं बनाने की नसीहत दी।
रेलवे स्टेशन के पास, सुबह 11:20 बजे
गाेरखपुर और कासगंज के कुछ मजदूर सामान लेकर रेलवे स्टेशन की तरफ जा रहे थे। पुलिस ने घर से बाहर निकलने का कारण पूछा ताे मजदूराें ने कहा कि उनके परिवार में बेटी की शादी है। जिसके कारण वह घर जा रहे हैं। पुलिसकर्मियाें ने मजदूर के दिए नंबर पर शादी के बारे में पूछा ताे दूसरी और से शादी की बात से साफ इनकार कर िदया। बताया कि यदि लॉकडाउन लंबा चला ताे परिवार के सदस्याें के खाने के लाले पड़ जाएंगे। इसलिए जा रहे हैं।
रेलवे स्टेशन का प्लेटफार्म नं. 1, दाेपहर 12 बजे
यहां पर बिहार के पटना, यूपी के कानपुर, दिल्ली के नाैकरीपेशा और मजदूर लाेग बैठे थे। गाेरखपुर के ममतेश, साेनू ने बताया कि उन्हें आशंका है कि फिर से लॉकडाउन लग सकता है इसलिए वह परिवार के साथ घर जा रहा है। 400 से अधिक रिजर्वेशन : दूसरे दिन करीब 400 से अधिक रिजर्वेशन गोरखधाम एक्सप्रेस में जाने के हुए।
पीजी से स्टूडेंट्स घरों को रवाना हुए
शहर की कृष्णा कालाेनी, कैंप चाैक, माॅडल टाउन, जिंदल चाैक के पास पीजी में रहने वाले कई स्टूडेंट घर जाते नजर आए। साेनीपत के बीएससी के छात्र नवीन, रितिक का कहना था कि पिछली बार लॉकडाउन के दाैरान खाना भी नसीब नहीं हुआ था। इसीलिए घर के लिए जा रहे हैं। शहर के पचास से अधिक पीजी खाली हाे गए।
काेराेना वायरस से बचने के मद्देनजर लाेग लॉकडाउन का पूरी तरह से पालन करें। काेविड के नियमों की भी पालना करें। मास्क जरूर लगाएं।
डाॅ. प्रियंका साेनी, डीसी, हिसार।
औद्याैगिक इकाइयाें में मजदूराें की संख्या कम हाे रही है। इसके कारण पचास प्रतिशत से अधिक का नुकसान हाे रहा है। उपलब्ध मजदूराें से ही शिफ्ट वाइज काम करवाया जा रहा है। सुरक्षा का ध्यान रखा जा रहा है।
देवेंद्र जैन, प्रधान उद्याेग संघ, हिसार।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva awa_Deva zho_Hant eng_Latn